Юрый Віктаравіч Ушакоў

Юрый Віктаравіч Ушакоў (нар. 13 сакавіка 1947, Масква, РСФСР, СССР) — расійскі дыпламат і дзяржаўны дзеяч. З мая 2012 года — памочнік Прэзідэнта Расійскай Федэрацыі. Курыруе пытанні знешняй палітыкі.

Займаў пасады намесніка кіраўніка Апарату Урада Расійскай Федэрацыі ў 2008—2012 гадах, пасла Расіі ў ЗША ў 1998—2008 гадах, намесніка міністра замежных спраў Расіі ў 1998—1999 гадах, пастаяннага прадстаўніка Расійскай Федэрацыі пры АБСЕ ў 1996—1998. Кандыдат гістарычных навук.